text: Køkken-firma fra Ølgod slår rekord på rekord
  30 august 2016 kl. 14.27
  Sidste år slog Nobia i Ølgod rekord med 75.000 solgte køkkener – rekorden forventer de at slå igen i år.
  For 50 år siden startede to brødre med at producere HTH-køkkener i et nedlagt hønsehus i Ølgod. I dag er hønsehuset vokset til 58.000 kvadratmeter store produktionshaller med 665 ansatte, og rekordmange producerede køkkener sidste år - en rekord, som de forventer at slå igen i år.
  - Danskerne efterspørger danskproducerede vare. Det kan vi mærke, og det viser vores undersøgelser. Med et køkken fra HTH køber de ikke bare et køkken, men en danskproduceret vare af høj kvalitet med en god dansk historie, lyder det fra direktør Rune Stephansen, Nobia, Ølgod.
  Men selvom det går godt, er der masser af udfordringer for den store virksomhed. Markedet er presset af lavpris-køkkenmærker, og der bliver stillet krav til mere teknologi i køkkenerne.
  - Men det er vi opmærksomme på og arbejder hele tiden med at forbedre og udvikle vores produkter. Det går stærkt, og derfor søger vi også nye veje til at følge med,  lyder det fra Rune Stephansen, direktør i Nobia, Ølgod.
  
  Her kan du se programmet:
  
  